El Ministeri d'Economia i Competitivitat ha reconegut enguany amb la distinció de centre d'excel·lència del programa Severo Ochoa l'Institut de Bioenginyeria de Catalunya (IBEC) i, en la convocatòria d'unitats d'excel·lència María de Maeztu, les següents unitats catalanes: el Departament de Ciències Experimentals i de la Salut (DCEX) de la UPF, l'Institut de Ciències del Cosmos (ICC) de la UB, l'Institut de Biologia Molecular (IBM) del Consell Superior d'Investigacions Científiques (CSIC), al campus de la UB, i la Barcelona Graduate School of Mathematics (BGSM), vinculada a la UPC, la UAB, la UB i el Centre de Recerca Matemàtica.
La Generalitat de Catalunya, a través de la Fundació Catalana per a la Recerca i la Innovació (FCRI), va lliurar el passat mes d'abril passat els Premis Nacionals de Recerca, la màxima distinció que s'atorga anualment en l'àmbit de la recerca a Catalunya.
A més, també s'han lliurat els Premis de Recerca Jove (PRJ), que també convoca anualment l'Agència de Gestió d'Ajuts Universitaris i de Recerca (AGAUR) per fomentar l'esperit científic entre el jovent.
El Portal de dades obertes de la Unió Europea ha publicat les dades dels primers 2.399 projectes concedits en el marc del programa Horitzó 2020.
En total s'han registrat 10.288 participacions d'entitats de 94 països de tot el món, amb un finançament global de 3.692,3 milions d'euros per part de la Comissió Europea (CE).
Les dades publicades permeten fer una anàlisi detallada dels primers resultats del programa.
L'informe World Corporate Top R&D Investors: Innovation and IP Bundles és una publicació conjunta de la Comissió Europea i de l'Organització per a la Cooperació i el Desenvolupament Econòmic (OCDE).
L'estudi descriu els resultats d'innovació, en forma de patents i marques, de les 2.000 principals empreses mundials entre els anys 2010 i 2012, entre les quals hi ha 16 corporacions de l'Estat, entre elles els laboratoris farmacèutics catalans Almirall i Grifols.
C., Juli Cèsar es va desplomar a la batalla de Thapsus i el van haver de portar a un lloc segur.
A la biografia que Plutarc, historiador grec, va fer de Cèsar, aquest va suggerir que el desmai podria haver estat provocat per un atac epilèptic, i durant segles es va mantenir aquesta hipòtesi.
Ara, una nova revisió dels seus símptomes apunta que podria haver patit microictus.
Científics del projecte Dark Energy Survey (DES) han publicat el primer d'un seguit de mapes de la matèria fosca de l'univers.
L'estudi d'aquests mapes permetrà entendre millor el paper que té la matèria fosca en el procés de formació de les galàxies.
L'empresa Sekg, amb poc més d'un any de vida, ha desenvolupat un programari capaç de convertir en algorismes informàtics les nostres emocions i reaccions.
L'objectiu és millorar l'experiència de l'usuari final, i, segons Sekg, el que cal és entendre què vol sense preguntar-li-ho.
El projecte Cleanleach, de depuració d'aigües de reg de vivers, ha aconseguit reduir l'impacte ambiental d'aquest sector reutilitzant restes provinents de la indústria cervesera i de la construcció per generar plantes de depuració de manera més sostenible.
Els efluents de la fabricació de la cervesa han demostrat ser una font carbonada efectiva per eliminar tots els nitrats dels lixiviats de viver, transformant-los en gas nitrogen, que s'incorpora a l'atmosfera.
El Laboratori d'Aplicacions Bioacústiques de la Universitat Politècnica de Catalunya contribuirà a cartografiar la contaminació acústica als oceans a bord del veler suís Fleur de Passion.
El veler donarà la volta al món en quatre anys amb l'objectiu de mesurar l'impacte humà sobre els oceans i contribuir al debat sobre el lloc que ocupa l'ésser humà en el mar.
L'anàlisi dels fòssils realitzada per un equip interdisciplinari d'investigadors confirma que són les primeres restes de neandertal trobades a Catalunya en una excavació actual.
Aquestes restes corresponen a un individu que va viure fa 55.000 anys i són l'evidència més clara de la presència de neandertals al territori català.
Investigadors de l'Institut d'Investigacions Biomèdiques August Pi i Sunyer (IDIBAPS) i de l'Imperial College de Londres han elaborat, per primera vegada, una col·lecció de les regions del genoma que contenen les instruccions perquè es desenvolupi el pàncrees en l'embrió humà.
Es tracta no solament dels gens, sinó també d'aquelles regions del genoma que actuen com a estimuladors (o enhancers ) i que tenen un paper clau en l'activació o la desactivació dels gens.
L'anàlisi d'aquests interruptors ha permès descobrir un nou mecanisme que promou la formació del pàncrees.
Científics de l'Institut de Bioenginyeria de Catalunya (IBEC) han trobat una estratègia capaç d'atacar infeccions causades per bacteris que creen biofilms molt difícils d'abordar.
Els biofilms microbians són comunitats de microorganismes que creixen adherits a una superfície inert o a un teixit viu.
Les infeccions causades per aquests tipus de bacteris són la principal amenaça per a pacients hospitalitzats, en implants mèdics i en ferides cròniques.
També són la principal causa de la malaltia pulmonar obstructiva crònica (MPOC) i de la fibrosi quística.
El projecte Engaging Science (ENGAGE) promou la controvèrsia científica a les aules de ciències de secundària.
El projecte segueix les directrius de la Comissió Europea de promoure una recerca i una innovació responsables (RIR).
L'objectiu és capacitar les generacions futures per participar en temes científics tot modificant la manera com s'ensenya la ciència.
Learn.Genetics és una pàgina interactiva que pertany al Genetic Science Learning Center de la Universitat de Utah i que ofereix una àmplia varietat d'activitats sobre genètica.
L'Ajuntament de Coll de Nargó i l'Institut Català de Paleontologia Miquel Crusafont són els organitzadors del nou espai expositiu, que se centra en la reproducció dels dinosaures.
La Dinosfera vol contribuir a donar a conèixer l'espectacular registre fòssil dels jaciments de dinosaures de la zona que l'any 2005 van proporcionar la niada d'ous de dinosaure més gran d'Europa.
Les quatre edicions dels informes «25 anys de recerca a Catalunya» publicades per l'Institut d'Estudis Catalans (IEC) es poden consultar al web d'aquesta institució en accés obert.
L'Associació Catalana de Comunicació Científica (ACCC) ha obert la convocatòria del IX Premi Joan Oró a la divulgació de la recerca científica (2015), amb l'objectiu d'incentivar els joves investigadors i periodistes a difondre els avenços científics.
El premi també té per objectiu estimular que el jovent comuniqui el contingut i el valor de la recerca, a més de facilitar la presència de la divulgació en els mitjans de comunicació.
Implica-t.org és una plataforma de finançament col·lectiu o microdonatius a disposició d'aquelles persones que vulguin captar fons per millorar la situació de les persones més vulnerables.
Fins a l'11 de juny es poden demanar ajuts per a projectes de recerca en l'àmbit de la diversitat religiosa per a l'any 2015.
La Direcció General per a la Immigració disposa d'una col·lecció de publicacions anomenada «Ciutadania i Immigració» que recull, essencialment, els projectes de recerca vinculats a la convocatòria ARAFI que s'han anat presentant públicament els darrers anys a la Jornada de Recerca i Immigració.